SAMURAI 7 - วิกิพีเดีย

# SAMURAI 7

### จากวิกิพีเดีย สารานุกรมเสรี

SAMURAI 7 - เจ็ดเซียนซามูไร

SAMURAI 7 (ซามูไร เซเว่น) เป็นภาพยนตร์การ์ตูน ของประเทศญี่ปุ่น ซึ่งมีเนื้อเรื่องเดิมมาจาก เจ็ดเซียนซามูไร ภาพยนตร์แนววิถีซามูไร ซึ่งกำกับโดย อากิระ คุโรซาว่า (ในราวปี ค.ศ. 1954) โดยในฉบับภาพยนตร์การ์ตูน สร้างโดย ค่าย GONZO เพื่อเป็นการฉลองการครบรอบ 50 ปีของภาพยนตร์เรื่องนี้ โดยสร้างเป็นภาพยนตร์การ์ตูนแบบ Full Digital Animation รวมทั้งหมด 26 ตอน

ในประเทศไทย SAMURAI 7 ได้ออกจำหน่ายในรูปแบบ วีซีดี และ ดีวีดี โดย TIGA

## [แก้] เนื้อเรื่อง

ในยามที่โลกไร้ขือแป ซามูไรที่ตกอับ เปลี่ยนตนเองเป็น โนบุเซริ (ซามูไรหุ่นยนต์) ปกครองพื้นที่ต่างๆ รีดไถข้าวจากชาวนายากจน

วันหนึ่ง ชาวบ้านหมู่บ้านหนึ่ง คิดจะเปลี่ยนธรรมเนียมอันแสนกดขี่นี้เสีย จึงได้ออกตามหา ซามูไร เพื่อช่วยกำจัดเล่า โนบุเซริ โดยเสนอข้อแลกเปลี่ยนเป็น ข้าว สิ่งเดียวที่พอจะเป็นสิ่งแลกเปลี่ยนกับเหล่าซามูไรได้ แต่หากจะกำจัดโนบุเซริให้ได้ จำเป็นต้องหา ซามูไร 7 คน

## [แก้] ตัวละคร

### [แก้] ซามูไร

- คัมเบย์ (カンベエ)

  หัวหน้าของเหล่าซามูไร เป็นผู้แสวงหาความเป็นซามูไร และดำเนิดชีวิตตามวิถีแห่งซามูไร เป็นผู้ที่ผ่านศึกสงครามมากมาย

- คัตสึชิโร่ (カツシロウ)

  เด็กชายผู้พยายามเดินทางบนวิถีแห่งซามูไร เขาไม่เคยผ่านศึกสงครามอะไร แต่ถูกคัมเบย์ยอมรับให้เป็นซามูไร เพราะเขามีความเพียรพยายาม

- คิคุจิโยะ (キクチヨ)

  ซามูไรเครื่องจักร แต่ก่อนเคยเป็นชาวนาแต่ผันตัวเปลี่ยนมาเป็นซามูไร โดยแปลงตัวเองเป็นเครื่องจักร

- โคโรเบย์ (ゴロベエ)

  ซามูไรหลังสงคราม ไม่มีงานอื่นทำ จึงหันมาเป็นนักแสดงปาหี่ นับถือคัมเบย์ที่ต้องการช่วยเหลือหมู่บ้านคันนะ จึงขอติดตามมาด้วย

- ชิจิโรจิ (シチロージ)

  เพื่อนร่วมสมรภูมิของคัมเบย์ ผ่านสงครามมาพร้อมกับคัมเบย์ จึงเข้ามาร่วมด้วย

- คิวโซ (キュウゾウ)

  ตอนแรกเป็นพวกของโนบุเซริ แต่ต่อมา นับถือฝีมือของคัมเบย์ จึงขอติดตามไปด้วย

- เฮย์ฮาจิ (ヘイハチ)

  ช่างเครื่องจักร คัมเบย์เห็นถึงฝีมือของเขาจึงพาเข้าร่วมกลุ่มซามูไร

### [แก้] ชาวนา

- คิราระ (キララ)

  ธิดาแห่งวารี เป็นผู้เริ่มตามหาซามูไรเพื่อช่วยหมู่บ้าน

- โคมาจิ (コマチ)

  เด็กน้อย น้องสาวของคิราระ ค่อยติดตามคิราระอยู่เรื่อยๆ

- ริคิจิ (リキチ)

  ชาวนาผู้ติดตามของคิราระ เขาโกรธแค้นโนบุเซริ เพราะพรากเขาจากภรรยาของเขา

- กิซาคุ (ギサク)

  ผู้เฒ่าของหมู่บ้านคันนะ เป็นผู้ต้นคิดให้ตามหาซามูไร

## [แก้] เพลงประกอบภาพยนตร์

- เพลงเปิด : UNLIMITED

  ขับร้อง : นานาเสะ ไอกาว่า

- เพลงจบ : 普遍 (ฟุเฮน; การพบเจอ)

  ขับร้อง : Rin'

ในฉบับฉายที่ช่อง NHK

- เพลงเปิด : JUSTICE

  ขับร้อง : KOMU

- เพลงจบ : 虹結び (นิจิ มุซึบิ; สายรุ้ง)

  ขับร้อง : Rin'

ในประเทศไทยใช้ฉบับปกติเป็นเพลงเปิดและปิด

## [แก้] แหล่งข้อมูลอื่น

- เว็บไซต์อย่างเป็นทางการของ SAMURAI 7 (ภาษาญี่ปุ่น)
- เว็บไซต์ SAMURAI 7 ของบริษัท TIGA

ดึงข้อมูลจาก "http://th.wikipedia.org../../../s/a/m/SAMURAI_7_b64d.html".

หมวดหมู่: การ์ตูนญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- 日本語
- Bahasa Melayu
- Nederlands
- ‪Norsk (bokmål)‬
- Polski
- Русский
- 中文